Deg isastanen i d-nefka, newwi-d yiwen n usefru n Lewnis Ait Mengellat anda i dyeqqar : Tesḍelmeḍ-iyi ur ḍellmeɣ/ Γas ṭelmeɣ mebla lebɣ-iw/ Smeḥ-iyi akken ad amsemḥeɣ/ A tin ɛzizen fell-i…, ad naf imselɣuyen MB1, MB3 mi nssuter deg-sen amek i as-idttɛawaden mi ara as-slen, nefhem belli imselɣuyen-agi am yal tikelt ttaken azal d ameqqran i tmeslayt-nsen imi i d-rran srid ɣef taɣect-nni s yimesli ‘ṭ’ [ᵵ], guman ad as-id-ɛawden s yimesli ‘ḍ’ [ᵭ] akken i tella taɣect-nni n Mengellat : Tesṭelmeṭ-iyi ur ṭlimeɣ/Γas ṭelmeɣ mebla lebɣ-iw/ Smeḥ-iyi akken ad am-semḥeɣ/A tin ɛzizen fell-i…, amselɣu MB1 yenna-d belli netta seg wid iɛecqen Mengellet maca leɛmer yeɛreḍ ad att-id-yecnu ɣef tmeslayt-nni i ɣef i tt-icennu netta, deg wawal-is tban-d teflest tamutlayt imi yugi ad yiɛawed taɣect-a s ‘ḍ’ [ᵭ], yerna ur yezmir ara ad d-yenṭeq lhedra-nni, rnu ɣer waya yeḥkem belli asusru-yagi ẓẓay aṭas anda id-yelul ɣur-s wafra utlayan imi i d-yenna iles-is icekkel, ur yezmir ara ad iɛawwed i yimesli ‘ḍ’.